**PROIECTUL COMPONENTEI INIȚIALE**

**A PLANULUI DE SELECȚIE A CANDIDATILOR PENTRU POZIȚIILE DE MEMBRI**

**ÎN CONSILIUL DE ADMINISTRAȚIE AL** **REGIEI NAŢIONALE A PĂDURILOR – ROMSILVA**

**2024 - 2028**

1. **PREAMBUL**

Legislația specifică, domeniul de activitate și descrierea activității

Activitatea întreprinderii publice Regia Națională a Pădurilor - ROMSILVA este reglementată prin legislația aplicabilă regiilor autonome de interes național din România, repectiv:

* 1. Ordonanța de urgență a Guvernului nr. 109 din 2011 privind guvernanța corporativă a întreprinderilor publice, publicată în Monitorul Oficial, Partea I nr. 883 din 14 decembrie 2011, cu modificările și completările ulterioare;
	2. Hotărârea nr. 639/2023 pentru aprobarea normelor metodologice de aplicare a Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, publicată în Monitorul Oficial, Partea I nr. 697 din 28 iulie 2023;
	3. Codul Silvic aprobat prin Legea nr. 46/2008 republicat în Monitorul Oficial, Partea I nr. 611 din 12 august 2015, cu modificările și completările ulterioare;
	4. Hotărârea Guvernului nr. 229/2009 privind reorganizarea Regiei Naționale a Pădurilor - ROMSILVA și de aprobare a regulamentului de organizare și funcționare publicată în Monitorul Oficial, Partea I nr. 162 din 16 martie 2009, cu modificările și completările ulterioare;
	5. Ordonanța de urgență a Guvernului nr. 139/2002 privind desființarea Societății Naționale Cai de Rasă - S.A. și preluarea patrimoniului acesteia de către Regia Națională a Pădurilor publicată în Monitorul Oficial, Partea I nr. 786 din 29 octombrie 2002, cu modificările și completările ulterioare;
	6. Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice publicată în Monitorul Oficial, Partea I nr. 442 din 29 iunie 2007, cu modificările și completările ulterioare;
	7. Strategia naţională pentru păduri 2030, aprobată prin HG nr.1227/2022;
	8. Legea nr. 187/2023 pentru modificarea şi completarea Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, publicată în Monitorul Oficial, Partea I nr. 594 din 29 iunie 2023, cu modificările și completările ulterioare;

Regia Națională a Pădurilor - ROMSILVA, este persoană juridică, cu sediul central în municipiul București, str. Petricani nr. 9 A, sectorul 2, și funcționează pe bază de gestiune economică și autonomie financiară.

Regia Națională a Pădurilor - ROMSILVA este regie autonomă de interes național, aflată sub autoritatea statului, prin autoritatea publică centrală care răspunde de silvicultură.

Regia Națională a Pădurilor - ROMSILVA are ca scop principal gestionarea durabilă și unitară a fondului forestier proprietate publică a statului.

Activitatea principală desfășurată de ROMSILVA este "Silvicultură și alte activități forestiere", clasa CAEN 0210.

Prin activitățile pe care le desfășoară, ROMSILVA urmărește:

1. gestionarea durabilă și unitară, în conformitate cu prevederile legale, a fondului forestier proprietate publică a statului și a celui pentru care are încheiate contracte de administrare/servicii silvice ;
2. aplicarea legislației naționale în domeniul silviculturii, acționând pentru apărarea, conservarea și dezvoltarea durabilă a fondului forestier proprietate publică a statului, respectiv a celui proprietate publică a unităților administrativ-teritoriale sau proprietate privată pe care îl administrează sau pentru care asigură servicii silvice, precum și pentru gestionarea fondurilor de vânătoare atribuite, pentru recoltarea, prelucrarea și valorificarea, prin acte și fapte de comerț, a produselor specifice fondului forestier, exercitând și atribuții de serviciu public cu specific silvic;
3. administrarea prin intermediul unităților cu personalitate juridică sau preluarea în custodie, în condițiile legii, a ariilor naturale protejate în care fondul forestier proprietate publică a statului are o pondere majoritară, asigurând conservarea biodiversității acestora;
4. aplicarea strategiei și implementarea programelor de ameliorare genetică a cabalinelor de rasă, creșterea, ameliorarea, calificarea și exploatarea efectivelor de cabaline din secțiile proprii, organizarea și desfășurarea de competiții hipice.

Strategia guvernamentală în domeniul de activitate al Regiei Nationale a Pădurilor – ROMSILVA.

În conformitate cu prevederile Programului de guvernare aprobat în Parlamentul României prin Hotărârea nr. 22/2023 pentru acordarea încrederii Guvernului, publicată în Monitorul Oficial, Partea I nr. 533 din 15 iunie 2023 - Capitolul Ministerul Mediului, Apelor și Pădurilor, Capitolul păduri, prevede:

1. Dezvoltarea durabilă a pădurilor (prin reducerea tăierilor ilegale de arbori, conservarea pădurilor cu valoare ridicată de conservare, dar și gospodărirea durabilă a acestora);
2. Adoptarea noului Cod Silvic - Noul Cod Silvic va fi elaborat în cadrul proiectului „Reforma sistemului de management și a celui de guvernanță în domeniul forestier prin dezvoltarea unei Strategii forestiere naționale și a legislației subsecvente”, prin Planul Național de Redresare și Reziliență, Componenta C2 – Păduri și protecția biodiversității;
3. Continuarea Programului multianual Împădurim România și înființarea de păduri urbane;
4. Programul își propune realizarea 56.700 ha de noi suprafețe împădurite în perioada 2021-2026;
5. Continuarea programului de înființare a pepinierelor silvice pentru producerea de puieți forestieri.
6. Combaterea integrată a tăierilor ilegale de arbori prin utilizarea tehnologiilor inovative (imaginilor satelitare, utilizării dronelor, a sistemelor de inteligență artificială, a camerelor video de monitorizare, și a sistemelor de măsurare digitală a volumului);
7. Asigurarea continuității IFN (Inventarul Forestier National);
8. Actualizarea sistemului de compensații acordate proprietarilor de păduri pentru pierderile suferite în urma constrângerilor de mediu sau în cazul pădurilor aflate în arii naturale protejate
9. Implementarea unor măsuri de susținere a proprietarilor care dețin terenuri forestiere cu restricții în recoltarea de masă lemnoasă, suprafețe care se găsesc în arii naturale protejate, inclusiv Natura 2000 sau păduri care au suferit calamități naturale, prin asigurarea de compensări de la bugetul de stat;
10. Eficientizarea activităților Romsilva;
11. Continuarea procesului de identificare și protejare a pădurilor cu valoare ridicată de conservare (păduri virgine ș.a.);
12. Dezvoltarea și implementarea programelor de educație forestieră;
13. Acces public al cetățenilor pietonal și cu bicicleta în toate tipurile de păduri.

Regia Națională a Pădurilor - ROMSILVA:

1. Gestionează durabil pădurile proprietate publică a statului și a altor proprietari de drept public sau privat pentru care Regia Națională a Pădurilor - ROMSILVA administrează sau prestează servicii silvice pe baza principiilor enunțate în Legea nr.46/2008 - Codul Silvic;
2. Administrează fondul forestier proprietate publică a statului ca regie autonomă de interes național, aflată sub autoritatea statului, prin autoritatea publică centrală care răspunde de silvicultură și realizează veniturile din sursele precizate în Legea nr. 46/2008 - Codul Silvic;
3. Întabulează/efectuează înscrierea provizorie a dreptului de proprietate publică a statului în sistemul integrat de cadastru și carte funciară, în baza documentației cadastrale întocmite conform prevederilor legale;
4. Asigură paza fondului forestier proprietate publică a statului, a altor proprietari de drept public sau privat pentru care Regia Națională a Pădurilor - ROMSILVA administrează sau prestează servicii silvice pe bază de contract, precum și a suprafeţelor de pădure, proprietate privată, pentru care nu există administrare sau pentru care nu sunt asigurate serviciile silvice, iar proprietarul nu se poate identifica, pe baza actului de constatare încheiat cu reprezentantul structurii teritoriale de specialitate a autorității publice centrale care răspunde de silvicultură;
5. Elaborează pe unități de producție și/sau protecție, în termenele legale, amenajamentul silvic, cu respectarea normelor tehnice de amenajare și îl supune spre aprobare prin ordin al conducătorului autorității publice centrale care răspunde de silvicultură;
6. Asigură revizuirea amenajamentelor silvice ale unităților de producție/proprietăților ce intră în componența ariilor naturale protejate în termen de 12 luni de la aprobarea planurilor de management;
7. Asigură conservarea și ameliorarea biodiversității prin constituirea de arii naturale protejate în fondul forestier, potrivit legislației specifice în vigoare și administrarea conform contractelor încheiate;
8. Realizează lucrările de regenerare artificială și de completare a regenerărilor naturale în termenele prevazute de Codul Silvic, precum și lucrările de întreținere a semințișurilor și a plantațiilor și de îngrijire a arboretelor astfel încât să se realizeze compozițiile stabilite prin amenajamentele silvice și/sau prin studiile de specialitate;
9. Realizează lucrările de îngrijire și conducere ale arboretelor conform prevederilor amenajamentelor silvice și a normelor tehnice silvice în vigoare;
10. Asigură recoltarea și valorificarea masei lemnoase în conformitate cu prevederile amenajamentelor silvice cu respectarea Regulamentului de valorificare a masei lemnoase;
11. Asigură recoltarea și valorificarea începând cu anul 2023 a cel puțin 50% din masa lemnoasă ca lemn fasonat, iar începând cu anul 2025 această modalitate de valorificare va fi preponderentă;
12. Asigură valorificarea masei lemnoase la un prețuri de pornire stabilite conform reglementărilor în vigoare;
13. Asigură recoltarea masei lemnoase cu forţe proprii sau prin prestări servicii în baza unor criterii obiective de selecţie a partizilor stabilite în urma unei proceduri interne;
14. Produce, recoltează, comercializează și utilizează materiale forestiere de reproducere, în concordanță cu prevederile legale în domeniu;
15. Înființează fondul de conservare și regenerare a pădurilor purtător de dobândă, neimpozabil, deductibil fiscal și având regimul rezervelor fiscal din sursele indicate, evidențierea și utilizarea conform Codului Silvic;
16. Înființează fondul de accesibilizare a pădurilor purtător de dobândă, evidențierea și utilizarea conform Legii nr.56/2010;
17. Asigură integritatea fondului forestier proprietate publică în condițiile Codului Silvic;
18. Aplică normele specifice de apărare împotriva incendiilor;
19. Supraveghează starea de sănătate a pădurilor, realizează lucrările de depistare, prognoză a atacurilor bolilor și dăunătorilor pădurii și executarea lucrărilor necesare pentru prevenirea și combaterea acestora, în conformitate cu normele tehnice privind protecția pădurilor;
20. Asigură recoltarea produselor specifice fondului forestier proprietate publică a statului, respectiv produse lemnoase și nelemnoase, în condițiile Codului Silvic.
21. Valorifică lemnul de lucru cu diametrul la capătul gros de maximum 24 cm şi lemnul de foc rezultat din lucrările de îngrijire şi conducere a arboretelor, din tăierile de igienă din fondul forestier proprietate publică a statului în ordinea de priorități stabilită de Codul Silvic și cu respectarea Regulamentului de valorificare a masei lemnoase;
22. Asigură lemnul de foc necesar populației conform reglementărilor în vigoare la prețuri de valorificare directă stabilite conform reglementărilor în vigoare;
23. Mărește gradul de accesibilizare a fondului forestier proprietate publică a statului prin proiectarea, construcția de drumuri forestiere și căi ferate forestiere noi, precum și prin întreținerea, repararea, repunerea provizorie în funcțiune sau reabilitarea celor existente în condițiile legislației specifice;
24. Efectuează lucrările de corectare a torenților și întreținerea investițiilor efectuate pentru corectarea torenților în fondul forestier cu fonduri alocate de la bugetul de stat;
25. Realizează lucrări de înființare a perdelelor forestiere de protecție conform prevederilor din Legea nr. 289/2002 privind perdelele forestiere de protecție, republicată, cu modificările și completările ulterioare;
26. Conservă și ameliorează patrimoniul genetic național, constituit din totalitatea populațiilor de cabaline de rasă cu valoare genetică ridicată; creșterea, ameliorarea, calificarea și perfecționarea efectivelor de cabaline în rasă pură, în cadrul hergheliilor, precum și alte activități specifice în conformitate cu prevederile Ordonanței de Urgență nr. 139/2002 cu modificările și completările ulterioare;
27. Respectă reglementările, deciziile, ordinele emise de către AUTORITATEA PUBLICĂ TUTELARĂ și le duce la îndeplinire în termenele, forma și modul de acțiune dispus de aceasta;
28. Desfășoară acțiuni publice de popularizare și educare privind rolul și importanța pădurii și activități practice de realizare de plantații forestiere, întreținerea și conducerea arboretelor;
29. Asigură transparenţa decizională prin publicarea deciziilor sau hotărârilor adoptate pe pagina proprie de internet.

Pentru activitatea de administrator al fondului forestier proprietate publică a statului și pentru prestările de servicii pe bază de contract Regia Națională a Pădurilor - ROMSILVA în calitate de întreprindere publică se încadrează la un scop comercial.

Pentru activitatea de pază a pădurilor proprietate privată, pentru care nu există administrare sau pentru care nu sunt asigurate serviciile silvice, iar proprietarul nu se poate identifica, pe baza actului de constatare încheiat cu reprezentantul structurii teritoriale de specialitate a autorității publice centrale care răspunde de silvicultură, Regia Națională a Pădurilor - ROMSILVA în calitate de întreprindere publică se încadrează la un scop de serviciu public.

Pentru activitatea de conservare a patrimoniului genetic național, constituit din totalitatea populațiilor de cabaline de rasă cu valoare genetică ridicată; creșterea, ameliorarea, calificarea și perfecționarea efectivelor de cabaline în rasă pură, în cadrul hergheliilor, precum și alte activități specifice în conformitate cu prevederile Ordonanței de urgență nr. 139/2002 cu modificările și completările ulterioare, Regia Națională a Pădurilor - ROMSILVA în calitate de întreprindere publică se încadrează în parte la scop de serviciu public și producător de bunuri publice (producerea de cabaline tinere pentru împrospătarea permanentă a efectivelor din Herghelia Națională) și în parte la un scop comercial.

1. **SCOPUL Șl DOMENIUL DE APLICARE AL PLANULUI DE SELECȚIE - COMPONENTA INIȚIALĂ**

Potrivit H.G. nr. 639/2023 pentru aprobarea normelor metodologice de aplicare a Ordonanței de urgență a Guvernului nr. 109/2011 privind guvernanța corporativă a întreprinderilor publice, planul de selecție - cuprinde documente de lucru care se utilizează în derularea procedurii de selecție pentru funcții de administrator, prin care se stabilește calendarul estimat al procedurii de selecție de la data inițierii până la data numirii membrilor consiliilor, structurat pe două componente: componenta inițială, care se elaborează și se publică pe pagina de internet a MMAP și a întreprinderii publice, în termen de 15 zile de la data declanșării procedurii de selecție și componenta integrală, care se întocmește de comisia de selecție și nominalizare și se definitivează până la publicarea anunțului.

Componenta inițială a planului de selecție este definită la art.1 pct. 4 al Capitolului 1 din Anexa nr. 1 la H.G. nr. 639/2023 și reprezintă un document de lucru care se întocmește de către autoritatea publică tutelară și cuprinde, fără a se limita la acestea, scrisoarea de așteptări, aspectele-cheie ale procedurii, calendarul estimat, părțile responsabile și rolurile acestora, riscurile identificate, documentele ce trebuie depuse până la numirea administratorilor.

Prezenta componentă inițială a planului de selecție este întocmită cu scopul recrutării și selecției unui număr de 5 (cinci) membri ai Consiliul de Administrație al Regiei Naţionale a Pădurilor - Romsilva, cu respectarea prevederilor O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare și ale H.G. nr. 639/2023 pentru aprobarea normelor metodologice de aplicare a Ordonanței de urgență a Guvernului nr. 109/2011 privind guvernanța corporativă a întreprinderilor publice.

Proiectul componentei inițiale a planului de selecție va fi publicat pe pagina proprie de internet a Ministerului, Apelor și Pădurilor și a Regiei Naţionale a Pădurilor - Romsilva, în conformitate cu prevederile art. 5 alin. (1) din anexa nr. 1 la H.G. 639/2023 pentru aprobarea normelor metodologice de aplicare a Ordonanței de urgență a Guvernului nr. 109/2011 privind guvernanța corporativă a întreprinderilor publice, în vederea consultării cu persoanele care au dreptul de a formula propuneri de modificare și completare a proiectului componentei inițiale a planului de selecție, în termen de 5 zile de la data publicării. În cazul în care părțile implicate în procesul de selecție, nu vor trimite propuneri de modificare și/sau completare în termenul legal, se consideră că planul de selecție - componenta inițială - a fost acceptat implicit de către aceștia.

Componenta integrală a planului de selecție este definită la art.1 pct. 5 al Capitolului 1 din Anexa nr.1 la H.G. nr. 639/2023 și reprezintă un document de lucru întocmit de comisia de selecție și nominalizare și definitivat până la publicarea anunțului, care conține, fără a se limita la acestea, elemente necesare precum profilul consiliului, profilul candidatului, planul de interviu, termenele aferente etapelor cuprinse între data declanșării procedurii de selecție și data prezentării raportului final, precum și componenta inițială a planului de selecție.

Planul de selecție în integralitatea sa constituie fundamentul procedurii de selecție, reflectând principalele activități și decizii care trebuie realizate, calendarul estimat al procedurii de selecție de la data inițierii până la data numirii membrilor consiliului, structurile implicate, precum și documentele de lucru care se utilizează în derularea procedurii de selecție.

1. **PRINCIPII**

Elaborarea proiectului componentei inițiale a planului de selecție s-a realizat cu claritate pentru a putea fi determinate toate aspectele cheie ale procedurii de selecție, în concordanță cu prevederile O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare.

Planul de selecție se întocmește și se implementează astfel încât să asigure o procedură de selecție transparentă, deschisă, nediscriminatorie, competitivă și comprehensivă.

1. **DOCUMENTE OBLIGATORII ÎN PROCEDURA DE SELECȚIE**

SCRISOAREA DE AȘTEPTĂRI

Scrisoarea de așteptări face parte din setul de documente obligatorii cu care începe procesul de selecție a membrilor consiliului pentru întreprinderile publice și este parte din componenta inițială a planului de selecție. Aceasta reprezintă un document de lucru prin care Ministerului, Apelor și Pădurilor în consultare cu persoanele interesate stabilește performanțele așteptate de la organele de administrare și conducere, pentru o perioadă de 4 ani: 2024-2028.

Organizarea consultărilor este comunicată prin publicarea unui anunț pe pagina de internet a întreprinderii publice și pe cea a autorității publice tutelare, cu cel puțin 5 zile înainte de data stabilită.

Scrisoarea de așteptări este aprobată prin act administrativ al conducătorului autorității publice tutelare, ca parte din componenta inițială a planului de selecție și se publică pe paginile de internet ale autorității publice tutelare, întreprinderii publice și AMEPIP, odată cu componenta inițială a planului de selecție.

Pe baza scrisorii de așteptări, candidații aflați pe lista scurtă și administratorii care solicită reînnoirea mandatului redactează declarația de intenție.

PROFILUL CONSILIULUI DE ADMINISTRAȚIE

Profilul consiliului de administrație reprezintă o identificare a competențelor, trăsăturilor și cerințelor pe care consiliul trebuie să le dețină la nivel colectiv, având în vedere contextul organizational, misiunea și așteptările autorității tutelare exprimate în Scrisoarea de așteptări și elementele de strategie organizational existente sau care trebuie dezvoltate. Profilul conține și matricea consiliului de administrație, care conferă o expresie a acestor capacități pe care consiliul trebuie să le posede, printr-un set de aptitudini, cunoștințe, experiențe și alte atribute ale membrilor în funcție, precum și ale potențialilor candidați, ce trebuie îndeplinite atât individual cât și colectiv de membrii consiliului.

Proiectul profilului consiliului se elaborează de către autoritatea publică tutelară, prin compartimentul de guvernanță corporativă. Persoanele interesate au dreptul de a formula propuneri privind profilul consiliului și în acest scop, autoritatea publică tutelară va publica proiectul profilului consiliului pe pagina proprie de internet, pe pagina întreprinderii publice și îl va transmite AMEPIP, în termen de 5 zile de la data aprobării componentei inițiale a planului de selecție, stabilind termenul-limită pentru formularea de propuneri.

PROFILUL CANDIDATULUI

Profilul candidatului pentru poziția de membru în Consiliul de Administrație al Regiei Naţionale a Pădurilor - Romsilva reprezintă descrierea rolului pe care candidatul trebuie să-l îndeplinească, pe baza cerințelor contextuale specifice rolului, precum și competențele tehnice și atributele comportamentale, experiența și specificul pe care acesta trebuie să le demonstreze, în conformitate cu misiunea, obiectivele și țintele întreprinderii publice, precum și cu etapa de dezvoltare a acesteia. La întocmirea profilului se menționează, pe de o parte, criteriile și nivelurile de calificare obligatorii, pe de altă parte criteriile și nivelurile de calificare opționale, atât la nivel individual, cât și la nivelul colectiv al întregului consiliu, sub formă de praguri minime de competență.

Profilul candidatului este alcătuit din două componente:

1. descrierea rolului acestuia, derivat din cerințele contextuale ale întreprinderii publice și din scrisoarea de așteptări;
2. descrierea criteriilor de selecție.

Forma finală a Profilul consiliului și Profilului candidatului fac parte din componenta integrală a planului de selecție și vor fi aprobate împreună cu aceasta de către autoritatea tutelară.

PLANUL DE SELECȚIE

În conformitate cu prevederile H.G. nr. 639/2023, Planul de selecție reprezintă documentul de lucru care se utilizează în derularea procedurii de selecție pentru funcții de administrator, prin care se stabilește calendarul estimat al procedurii de selecție de la data inițierii până la data numirii membrilor consiliilor, structurat pe două componente: componenta inițială și componenta integrală.

Planul de selecție trebuie întocmit astfel încât să asigure o procedură de selecție transparentă, deschisă, nediscriminatorie, competitivă și comprehensivă.

Planul de selecție conține, dar fără a se limita la acestea, următoarele:

1. etapele procesului de selecție, calendarul estimat, documente și materiale ce urmează a fi verificate, respectiv elaborate, persoane de contact pentru informații și detalii suplimentare;
2. anunțurile privind selecția, pentru presa tipărită și online;
3. lista detaliată a documentelor necesare în vederea depunerii candidaturii de către persoane fizice și persoane juridice, în funcție de etapele procedurii de selecție;
4. dispozițiile de confidențialitate și de acces la documente, lista elementelor confidențiale;
5. lista riscurilor posibile și a măsurilor ce vor fi luate pentru diminuarea acestor riscuri, asigurându-se că drepturile acționarilor sunt respectate și că interesele întreprinderii publice sunt asigurate;
6. scrisoarea de așteptări;
7. cerințele contextuale;
8. profilul consiliului;
9. profilul candidatului;
10. criteriile de selecție;
11. modul de acordare a punctajului;
12. documente referitoare la declarația de intenție;
13. planul de interviu;
14. proiectul contractului de mandat;
15. declarații necesare a fi completate de către candidați.

Planul de selecție va conține, dar fără a se limita la acestea, modelele de materiale si documente personalizate și completate pentru procedura de selecție a membrilor Consiliului de Administrație al Regiei Naţionale a Pădurilor - Romsilva, conform prevederilor art. 11, alin. (1) din Anexa nr. 1 la H.G. nr. 639/2023.

Componenta integrală a planului de selecție se elaborează de către comisia de selecție și nominalizare, în termen de 10 zile de la înființare, conform prevederilor art.10, alin. (1) din Anexa nr. 1 la H.G. nr. 639/2023.

1. **TERMENE ALE PROCEDURII DE SELECȚIE**

Data de începere a procedurii de selecție, conform art. 3, alin. (1), lit. b) din Anexa nr. 1 la H.G. nr. 639/2023 pentru aprobarea normelor metodologice de aplicare a Ordonanței de urgență a Guvernului nr. 109/2011 privind guvernanța corporativă a întreprinderilor publice, este data actului administrativ prin care se decide declanșarea procedurii de selecție a membrilor consiliului de administrație.

Astfel, prin Ordinul ministrului mediului, apelor și pădurilor nr. 731/03.04.2024, s-a aprobat declanșarea procedurii de selecție a membrilor consiliului de administrație al Regiei Naţionale a Pădurilor - Romsilva, în conformitate cu prevederile O.U.G. nr.109/2011 privind guvernanța corporativă a întreprinderilor publice, cu modificările și completările ulterioare, precum și a prevederilor H.G. nr. 639/2023, pentru aprobarea normelor metodologice de aplicare a Ordonanței de urgență a Guvernului nr. 109/2011 privind guvernanța corporativă a întreprinderilor publice.

1. **EXPERTUL INDEPENDENT**

Potrivit prevederilor art. 6 din Anexa nr.1 la H.G. nr. 639/2023 pentru aprobarea normelor metodologice de aplicare a Ordonanței de urgență a Guvernului nr. 109/2011 privind guvernanța corporativă a întreprinderilor publice, contractarea serviciilor expertului independent se face de către AMEPIP prin procedura de achiziție publică, în conformitate cu dispozițiile Legii nr. 98/2016 privind achizițiile publice, cu modificările și completările ulterioare, precum și cu prevederile art. 2 pct. 28 din Ordonanța de urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare.

1. **COMISIA DE SELECȚIE Șl NOMINALIZARE**

Comisia de selecție și nominalizare se va înființa prin act administrativ al autorității publice tutelare și va avea componența și atribuțiile principale stabilite conform prevederilor art. 49 din Ordonanța de urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare și detaliate prin Regulamentul-cadru de organizare și funcționare al comisiilor de selecție și nominalizare, aprobat de AMEPIP și prevăzut la art. 44 alin. (5), lit. c), pct. (v) din Ordonanța de urgență a Guvernului nr. 109/2011.

1. **ROLURI SI RESPONSABILITĂȚI**

Prezenta secțiune definește principalele activități pe care părțile implicate în procesul de recrutare și selecție trebuie să le îndeplinească în scopul unei bune gestionări a procesului de recrutare si selecție.

**Autoritatea publică tutelară are următoarele competențe:**

1. aprobă declanșării procedurii de selecție conform prevederilor art. 3, alin. (1), lit. (a) din Anexa nr. 1 la H.G. nr. 639/2023;
2. în conformitate cu prevederile art. 3, alin. (3) din Anexa 1 la H.G. nr. 639/2023, notifică AMEPIP în termen de 2 zile lucrătoare de la data emiterii actului administrativ de declanșare a procedurii de selecție;
3. desemnează doi membri în comisia de selecție și nominalizare;
4. constituie prin ordin al ministrului mediului, apelor și pădurilor comisia de selecție și nominalizare potrivit dispozițiilor art. 49 alin. (1) și (2) din Ordonanța de urgență a Guvernului nr. 109/2011 și asigură secretariatul comisiei de selecție și nominalizare;
5. elaborează și aprobă Regulamentul de organizare și funcționare al comisiei de selecție și nominalizare pe baza regulamentului cadru prevăzut la art. 44 alin. (5) lit. c) pct. (v) din Ordonanța de urgență a Guvernului nr. 109/2011;
6. elaborează Scrisoarea de așteptări în colaborare cu compartimentele de specialitate din cadrul autorității publice tutelare, organele de administrare și conducere ale întreprinderii publice, aprobă forma finală prin ordin al ministrului mediului, apelor și pădurilor și o publică pe pagina proprie de internet, odată cu componenta inițială a planului de selecție;
7. elaborează și publică componenta inițială a planului de selecție pe pagina de internet proprie și a întreprinderii publice, în consultare cu persoanele interesate, în termen de 15 zile de la data declanșării procedurii de selecție;
8. elaborează și publică proiectul profilului consiliului;
9. aprobă profilul consiliului și profilul candidatului conform prevederilor art. 12, alin. (3) din Anexa nr. 1 la H.G. nr. 639/2023;
10. aprobă componenta integrală a planului de selecție conform prevederilor art. 10, alin. (4) din Anexa nr. 1 la H.G. nr. 639/2023;
11. numește consiliul de administrație al Regiei Naţionale a Pădurilor - Romsilva în maximum 10 zile de la comunicarea raportului final.

**Comisia de selecție și nominalizare**

1. elaborează planul de selecție, respectiv componenta integrală a planului de selecție în consultare cu acționarii, în termen de 10 zile de la înființare;
2. stabilește care dintre criteriile exemplificate în Anexa nr. 1a din Anexa 1 la H.G. nr. 639/2023 sunt criterii obligatorii și care sunt opționale, în funcție de specificul și complexitatea activității întreprinderii publice, precum și ponderea acestora în întocmirea listei scurte;
3. stabilește conținutului dosarului pentru depunerea candidaturilor pentru poziția respectivă;
4. pregătește și întocmește anunțul privind selecția candidatului și asigură publicarea în cel puțin două publicații economice și/sau financiare de largă răspândire, precum și pe cel puțin o platformă sau un site de recrutare de resurse umane cu mare vizibilitate la nivel național. Anunțul trebuie să includă condițiile care trebuie întrunite de candidați, criteriile de selecție și modalitatea de evaluare a acestora;
5. solicita candidaților clarificări suplimentare, în scris, cu stabilirea termenului de răspuns, dacă este cazul;
6. desfășoară și coordonează activitățile care stau la baza elaborării listei lungi. Lista lungă de candidați reprezintă lista cu toți candidații care au trimis dosarul de candidatură complet în termenul prevăzut de prezentele norme metodologice și care are caracter confidențial;
7. analizează informațiile din dosarele de candidatură rămase pe lista lungă și alocă punctajului conform grilei de evaluare pentru fiecare criteriu din cadrul profilului consiliului pentru fiecare candidat;
8. solicita informații suplimentare față de cele din dosarul de candidatură atunci când consideră necesar;
9. stabilește punctajul conform grilei de evaluare pentru fiecare criteriu din cadrul matricei profilului pentru fiecare candidat obținut pe baza cerințelor profilului candidatului;
10. informează candidații respinși prin mijloace electronice;
11. realizează lista scurtă și comunică candidaților aflați în lista scurtă, prin mijloace electronice, faptul că au obligația să depună la autoritatea publică tutelară declarația de intenție în termen de 15 zile de la data informării;
12. analizează declarația de intenție și integrează rezultatele analizei în evaluarea candidatului;
13. organizează interviul în baza planului de interviu și realizează clasamentul candidaților aflați în lista scurtă;
14. după finalizarea interviurilor, întocmește clasamentul candidaților și raportul final;
15. transmite Raportul final către AMEPIP, în vederea emiterii avizului conform în condițiile prevăzute la art. 44 alin. (5) lit. c) pct. (vii) din Ordonanța de urgență a Guvernului nr. 109/2011;
16. transmite Raportul final conducătorului autorității publice tutelare, în vederea mandatării reprezentanților statului în adunarea generală a acționarilor;
17. transmite spre publicare Raportul final pe pagina de internet a autorității publice tutelare, a întreprinderii publice și a AMEPIP, cu respectarea prevederilor Regulamentului general privind protecția datelor;
18. notifică AMEPIP în cazul apariției oricăror abateri de la prevederile legale referitoare la derularea procedurii de selecție, în vederea aplicării de sancțiuni și dispunerii de măsuri de remediere.

**Agenția pentru Monitorizarea și Evaluarea Performanțelor întreprinderilor Publice (AMEPIP)**

1. desemnează, prin ordin al președintelui, doi membri în comisia de selecție și nominalizare, în termen de 3 zile de la primirea notificării privind adoptarea hotărârilor adunării generale de declanșare a procedurii de selecție;
2. declanșează procedura de selecție a expertului independent sau desemnează expertul independent, selectat anterior, în conformitate cu dispozițiile Legii nr. 98/2016 privind achizițiile publice, cu modificările și completările ulterioare;
3. comunică autorității publice tutelare, respectiv întreprinderii publice ordinul președintelui prevăzut la art. 4, alin. (1), lit. a) din H.G. nr. 639/2023, precum și informații privind expertul independent selectat conform art. 4, alin. (1), lit. b) din H.G. nr. 639/2023, în termen de 3 zile de la data finalizării procedurii de achiziție publică, respectiv de la data primirii notificării în cazul în care expertul independent este selectat anterior;
4. aprobă, prin ordin, regulamentul-cadru de organizare și funcționare al comisiilor de selecție și nominalizare, cu respectarea metodologei prevăzute la art. 4A6 alin. (2) din O.U.G. nr. 109/2011;
5. primește rapoartele finale ale comisiilor de selecție și nominalizare de la autoritățile publice tutelare, în termen de 3 zile lucrătoare de la finalizarea procedurilor de selecție și nominalizare a administratorilor;
6. în termen de 10 zile de la data primirii raportului, AMEPIP emite un aviz conform prin care aprobă sau anulează procedura;
7. publică Raportul final pe pagina de internet.
8. **ELEMENTE DE CONFIDENȚIALITATE**

Toate dosarele candidaților vor fi tratate în deplină confidențialitate, iar accesul la informațiile cuprinse în aceste dosare se limitează numai la acele persoane care sunt implicate în procesul decizional și de selecție.

**Lista elementelor confidențiale:**

1. identitatea, datele personale și dosarele de candidatură ale aplicanților;
2. informații referitoare la viața privată a aplicanților.

**Lista elementelor care pot fi făcute publice:**

1. componenta inițială a planului de selecție;
2. scrisoarea de așteptări;
3. profilul consiliului de administrație;
4. criteriile de selecție și evaluare;
5. componenta integrală a planului de selecție;
6. planul de interviu;
7. anunțul de selecție;
8. modelele de declarații și formulare;
9. raportul final, cu respectarea prevederilor Regulamentului general privind protecția datelor.
10. **PROCEDURA DE SELECȚIE. PLANUL DE ACȚIUNI**

Prezenta secțiune definește etapele procesului de selecție, termene limită, documente necesare precum și părțile implicate. Datele si termenele sunt orientative. Tabelul de mai jos rezumă aceste elemente:

|  |  |  |  |  |  |
| --- | --- | --- | --- | --- | --- |
| **Nr.****Crt** | **Acțiune/Etapa** | **Termen** | **Termen (previzional) finalizare** | **Responsabil** | **Observatii** |
| 1. | Declanșarea procedurii de selecție | OMMAP nr. 731 03.04.2024 | 150 de zile de la declanșare | Autoritatea publică tutelară (APT) | Conform prevederilor art. 3 lit. a) din Anexa nr. 1 la HG nr.639/2023 |
| 2. | ElaborareScrisoare de așteptări |  |  | APT | Art. 1 alin. (1) pct. 4 din Anexa 1 la HG nr.639/2023 |
| 3. | Publicare componenta inițială a planului de selecție | cu cel puțin 5 zile înainte de data stabilită |  | APT/ÎP | Art. 4 alin. (1) și (2) din Anexa 1 la HG nr.639/2023 |
| 4. | Aprobare și publicare Scrisoare de așteptări ca partedin componenta inițială a planului de selecție |  |  | odată cu componenta inițială a planului de selecțieAPT/ÎP/AMEPIP | Art. 1 alin. (1) pct. 4. și 5 din Anexa 1 la HG nr.639/2023 |
| 5. | Elaborarea și publicarea proiectului componentei inițiale a planului de selecție | în termen de 15 zile de la declanșarea procedurii |  | APT/ÎP | Art. 5 alin. (1) din Anexa 1 la HG nr.639/2023 |
| 6. | Formularea de propuneri de modificare și completare a proiectului componentei inițiale a planului de selecție | în termen de 5 zile de la data publicării |  | Persoane interesate | Art. 5 alin. (2) din Anexa 1 la HG nr.639/2023 |
| 7. | Aprobarea componentei inițiale a planului de selecție | în termen de 10 zile de la parcurgerea etapelor |  | APT | Conform prevederilor art. 5 alin. (6) din Anexa 1 la HG nr. 639/2023 |
| 8. | Declanșarea procedurii de selecție a expertului independent și contractarea serviciilor |  |  | AMEPIP | Conform prevederilor art. 4 alin. (b) și art. 6 din Anexa 1 la HG nr. 639/2023 |
| 9. | Constituirea Comisiei de selecție și nominalizare |  |  | APT | Conform prevederilor art.49 din OUG nr. 109/2011 și art. 7 din Anexa 1 la H.G. nr. 639/2023 |
| 10. | Elaborarea și publicarea proiectului profilului consiliului de administrație și transmitere către AMEPIP | în termen de 5 zile de la data aprobării componentei inițiale a planului de selecție |  | Comisia de selecție și nominalizare | Conform prevederilor art. 12 alin. (2) din Anexa 1 la HG nr. 639/2023 |
| 11. | Elaborarea și publicarea proiectului componentei integrale a planului de selecție | în termen de 10 zile de la înființarea Comisiei de selecție și nominalizare |  | Comisia de selecție și nominalizare | Conform prevederilor art. 10 alin. (1) și (2) din Anexa 1 la H.G. nr. 639/2023 |
| 12. | Formularea de propuneri de modificare și completare a componentei integrale a planului de selecție | în termen de 5 zile de la data publicării |  | Persoane interesate | Conform prevederilor art. 10 alin. (3) din Anexa 1 la H.G. nr. 639/2023 |
| 13. | Aprobarea componentei integrale a planului de selecție |  |  | APT | Conform prevederilor art. 10 alin. (4) din Anexa 1 la H.G. nr. 639/2023 |
| 14. | Publicarea anunțului privind selecția membrilor consiliului | cu cel puțin 30 de zile înainte de data-limită pentru depunerea candidaturilor specificată în anunț |  | APT/ Comisia de selecție și nominalizare | Conform prevederilor art. 19 alin (2) - (3) din Anexa 1 la HG nr. 639/2023 |
| 15. | Depunerea dosarelor de candidatură | în termen de 30 de zile de la data publicării anunțului |  | Candidații | Conform prevederilor art. 20 din Anexa 1 la HG nr. 639/2023 |
| 16. | Evaluarea candidaturilor depuse în raport cu minimum de criterii | In termen de maxim 5 zile lucrătoare de la data limita pentru depunerea candidaturilor |  | Comisia de selecție și nominalizare | Se va elabora lista lungă |
| 17. | Solicitare de clarificări, în scris, privitoare la candidatură | în termen de 2 zile de la evaluare |  | Comisia de selecție și nominalizare | Conform prevederilor art. 20 alin. (2) din Anexa 1 la HG nr. 639/2023 |
| 18. | Informare în scris a candidaților respinși de pe lista lungă | în termen de maxim 5 zile lucrătoare de la de la data adoptării deciziei de respingere |  | Comisia de selecție și nominalizare | Conform prevederilor art. 20 alin. (3) din Anexa 1 la HG nr. 639/2023 |
| 19. | Alcătuire lista lungă | In termen de maxim 5 zile lucrătoare de la de la data adoptării deciziei de respingere |  | Comisia de selecție și nominalizare | Conform prevederilor art. 20 alin. (4) din H.G. nr. 639/2023 |
| 20. | Analiza informațiilor din dosarele de candidatură rămase pe lista lungă și alocarea punctajului conform grilei de evaluare pentru fiecare criteriu din cadrul profilului consiliului și solicitarea de informații suplimentare dacă este necesar | în termen de 10 zile de la realizarea Listei lungi |  | Comisia de selecție și nominalizare | Conform prevederilor art. 21 din H.G. nr. 639/2023 |
| 21. | Realizarea listei scurte | în termen de 15 zile de la realizarea Listei lungi |  | Comisia de selecție și nominalizare | Conform prevederilor art. 22 din H.G. nr. 639/2023 |
| 22. | Depunerea declarației de intenție a candidaților din lista scurtă la autoritatea publică tutelară | în termen de 15 zile de la data informării candidaților |  | Candidații din lista scurtă | Conform prevederilor art. 22 alin.(2) din Anexa 1 la HG nr. 639/2023 |
| 23. | Analiza declarației de intenție si integrarea rezultatelor în evaluarea candidatului | 5 zile de la depunerea declarației |  | Comisia de selecție și nominalizare | Conform prevederilor art. 22 alin.(3) din Anexa 1 la HG nr.639/2023 |
| 24. | Selecția finală a candidaților pe baza de interviu (în baza planului de interviu) | 10 zile de la afișarea datei de interviu |  | Comisia de selecție și nominalizare | Conform prevederilor art.22 alin. (4) din Anexa 1 la HG nr.639/2023 |
| 25. | întocmirea clasamentului candidaților și a raportului final | 5 zile de la încheierea interviurilor |  | Comisia de selecție și nominalizare | Conform prevederilor art.22 alin.(6) din Anexa 1 la HG nr.639/2023 |
| 26. | Transmiterea Raportului final la AMEPIP în vederea emiterii avizului conform și ulterior la conducătorul APT |  |  | Comisia de selecție și nominalizare | Conform prevederilor art.22 alin. (7) din Anexa 1 la HG nr.639/2023 |
| 27. | Publicare Raport final pe pagina de internet a APT, a întreprinderii publice și a AMEPIP | După emitere aviz conform de către AMEPIP |  | APT/ÎP/AMEPIP | Conform prevederilor art.22 alin.(8) din Anexa 1 la HG nr.639/2023 |
| 28. | Desemnarea membrilor consiliului de administrație | maximum 10 zile de la data comunicării raportului final |  | APT | Conform prevederilor art.22 alin.(11) din Anexa 1 la HG nr.639/2023 |

1. **ACȚIUNI VIITOARE ÎN VEDEREA DEFINITIVĂRII PLANULUI DE SELECȚIE**

În vederea definitivării Planului de selecție, comisia de selecție și nominalizare va întreprinde activitățile necesare pentru conformare față de prevederile O.U.G. nr. 109/2011 privind guvernanța corporativă a întreprinderilor publice, cu modificările și completările ulterioare și ale H.G. nr. 639/2023 pentru aprobarea normelor metodologice de aplicare a Ordonanței de urgență a Guvernului nr. 109/2011 privind guvernanța corporativă a întreprinderilor publice.

Planul de selecție va cuprinde documentele și formularele următoare, dar fără a se limita la acestea:

1. etapele procesului de selecție, calendarul estimat, documente și materiale ce urmează a fi verificate, respectiv elaborate, persoane de contact pentru informații și detalii suplimentare;
2. anunțurile privind selecția, pentru presa tipărită și online;
3. lista detaliată a documentelor necesare în vederea depunerii candidaturii de către persoane fizice și persoane juridice, în funcție de etapele procedurii de selecție;
4. dispozițiile de confidențialitate și de acces la documente, lista elementelor confidențiale;
5. lista riscurilor posibile și a măsurilor ce vor fi luate pentru diminuarea acestor riscuri, asigurându-se că drepturile acționarilor sunt respectate și că interesele întreprinderii publice sunt asigurate;
6. scrisoarea de așteptări;
7. cerințele contextuale;
8. profilul consiliului;
9. profilul candidatului;
10. criteriile de selecție;
11. modul de acordare a punctajului;
12. documente referitoare la declarația de intenție;
13. plan de interviu;
14. proiectul contractului de mandat;
15. declarații necesar a fi completate de către candidați.
16. **Scrisoarea de așteptări**
17. **Introducere**

În conformitate cu dispozițiile art.3 pct.1. lit a) din Ordonanța de urgență nr. 109 din 2011 privind guvernanța corporativă a întreprinderilor publice, publicată în Monitorul Oficial Partea I nr. 883 din 14 decembrie 2011, cu modificările și completările ulterioare și Normelor metodologice aprobate prin Hotărârea Guvernului nr. 639 din 2023 publicată în Monitorul Oficial, Partea I nr. 697 din 28 iulie 2023, AUTORITATEA PUBLICĂ TUTELARĂ - Ministerul Mediului, Apelor și Pădurilor formulează următoarea scrisoare de așteptări.

Prin aceasta, AUTORITATEA PUBLICĂ TUTELARĂ stabilește performanțele așteptate de la organele de administrare şi conducere ale Regiei Naționale a Pădurilor - ROMSILVA, precum şi politica privind obligațiile specifice legate de asigurarea serviciului public, pentru o perioadă de 4 ani.

Prezenta scrisoare de așteptări constituie o sinteză a așteptărilor financiare şi nefinanciare ale AUTORITĂŢII PUBLICE TUTELARE, întocmite în conformitate cu strategia guvernamentală în sectorul silvicultură, precum şi a politicilor fiscal-bugetare, cu evidențierea legăturii dintre acestea şi așteptările generale ale AUTORITĂŢII PUBLICE TUTELARE, de la organele de administrare şi conducere ale întreprinderii publice Regia Națională a Pădurilor – ROMSILVA.

Aceasta cuprinde obiectivele întreprinderii publice, care stau la baza stabilirii criteriilor specifice de selecție a candidaților aflați pe lista scurtă.

1. Legislația specifică, domeniul de activitate și descrierea activității.

Activitatea întreprinderii publice Regia Națională a Pădurilor - ROMSILVA este reglementată prin legislația aplicabilă regiilor autonome de interes național din România, respectiv:

* 1. Ordonanța de urgență a Guvernului nr. 109 din 2011 privind guvernanța corporativă a întreprinderilor publice, publicată în Monitorul Oficial, Partea I nr. 883 din 14 decembrie 2011, cu modificările și completările ulterioare;
	2. Hotărârea nr. 639/2023 pentru aprobarea normelor metodologice de aplicare a Ordonanței de urgență a Guvernului nr. 109/2011 privind guvernanța corporativă a întreprinderilor publice, publicată în Monitorul Oficial, Partea I nr. 697 din 28 iulie 2023;
	3. Codul Silvic aprobat prin Legea nr. 46/2008 republicat în Monitorul Oficial, Partea I nr. 611 din 12 august 2015, cu modificările și completările ulterioare;
	4. Hotărârea Guvernului nr. 229/2009 privind reorganizarea Regiei Naționale a Pădurilor - ROMSILVA și de aprobare a regulamentului de organizare și funcționare publicată în Monitorul Oficial, Partea I nr. 162 din 16 martie 2009, cu modificările și completările ulterioare;
	5. Ordonanța de urgență a Guvernului nr. 139/2002 privind desființarea Societății Naționale Cai de Rasă - S.A. și preluarea patrimoniului acesteia de către Regia Națională a Pădurilor publicată în Monitorul Oficial, Partea I nr. 786 din 29 octombrie 2002, cu modificările și completările ulterioare;
	6. Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice publicată în Monitorul Oficial, Partea I nr. 442 din 29 iunie 2007, cu modificările și completările ulterioare;
	7. Strategia națională pentru păduri 2030, aprobată prin HG nr.1227/2022;
	8. Legea nr. 187/2023 pentru modificarea şi completarea Ordonanţei de urgenţă a Guvernului nr. 109/2011 privind guvernanța corporativă a întreprinderilor publice, publicată în Monitorul Oficial, Partea I nr. 594 din 29 iunie 2023, cu modificările și completările ulterioare.

Regia Națională a Pădurilor - ROMSILVA, este persoană juridică, cu sediul central în municipiul București, str. Petricani nr. 9 A, sectorul 2, și funcționează pe bază de gestiune economică și autonomie financiară.

Regia Națională a Pădurilor - ROMSILVA este regie autonomă de interes național, aflată sub autoritatea statului, prin autoritatea publică centrală pentru silvicultură.

Regia Națională a Pădurilor - ROMSILVA are ca scop principal gestionarea durabilă și unitară a fondului forestier proprietate publică a statului.

Activitatea principală desfășurată de ROMSILVA este "Silvicultură și alte activități forestiere", clasa CAEN 0210.

Prin activitățile pe care le desfășoară, ROMSILVA urmărește:

1. gestionarea durabilă și unitară, în conformitate cu prevederile legale, a fondului forestier proprietate publică a statului și a celui pentru care are încheiate contracte de administrare/servicii silvice ;
2. aplicarea strategiei naționale pentru păduri precum și a legislației naționale în domeniul silviculturii, acționând pentru apărarea, conservarea și dezvoltarea durabilă a fondului forestier proprietate publică a statului, respectiv a celui proprietate publică a unităților administrativ-teritoriale sau proprietate privată pe care îl administrează sau pentru care asigură servicii silvice, precum și pentru gestionarea fondurilor de vânătoare atribuite, pentru recoltarea, prelucrarea și valorificarea, prin acte și fapte de comerț, a produselor specifice fondului forestier, exercitând și atribuții de serviciu public cu specific silvic;
3. administrarea prin intermediul unităților cu personalitate juridică sau preluarea în administrare, în condițiile legii, a ariilor naturale protejate în care fondul forestier proprietate publică a statului are o pondere majoritară, asigurând conservarea biodiversității acestora;
4. aplicarea strategiei și implementarea programelor de ameliorare genetică a cabalinelor de rasă, creșterea, ameliorarea, calificarea și exploatarea efectivelor de cabaline din secțiile proprii, organizarea și desfășurarea de competiții hipice.
5. Strategia guvernamentală în domeniul de activitate al Regiei Naționale a Pădurilor – ROMSILVA.

În conformitate cu prevederile Programului de guvernare aprobat în Parlamentul României prin Hotărârea nr. 22/2023 pentru acordarea încrederii Guvernului, publicată în Monitorul Oficial, Partea I nr. 533 din 15 iunie 2023 - Capitolul Ministerul Mediului, Apelor și Pădurilor, Capitolul păduri, prevede:

1. Dezvoltarea durabilă a pădurilor (prin reducerea tăierilor ilegale de arbori, conservarea pădurilor cu valoare ridicată de conservare, dar și gospodărirea durabilă a acestora);
2. Continuarea Programului multianual Împădurim România și înființarea de păduri urbane;
3. Continuarea programului de înființare a pepinierelor silvice pentru producerea de puieți forestieri.
4. Combaterea integrată a tăierilor ilegale de arbori prin utilizarea tehnologiilor inovative (imaginilor satelitare, utilizării dronelor, a sistemelor de inteligență artificială, a camerelor video de monitorizare, și a sistemelor de măsurare digitală a volumului);
5. Eficientizarea activităților Romsilva;
6. Continuarea procesului de identificare și protejare a pădurilor cu valoare ridicată de conservare (păduri virgine ș.a.);
7. Dezvoltarea și implementarea programelor de educație forestieră;
8. Acces public al cetățenilor, pietonal și cu bicicleta, în toate tipurile de păduri.
9. Viziunea generală a AUTORITĂȚII PUBLICE TUTELARE - Ministerul Mediului, Apelor și Pădurilor, cu privire la misiunea și obiectivele întreprinderii publice - Regia Națională a Pădurilor - ROMSILVA, desprinsă din politica guvernamentală din domeniul de activitate în care operează întreprinderea publică.

Consiliul de administrație al Regiei Naționale a Pădurilor – ROMSILVA este chemat să asigure:

* 1. Gestionarea durabilă a pădurilor proprietate publică a statului și a altor proprietari de drept public sau privat pentru care Regia Națională a Pădurilor -ROMSILVA administrează sau prestează servicii silvice pe baza principiilor enunțate în Codul Silvic;
	2. Intabularea sau înscrierea provizorie a dreptului de proprietate publică a statului în sistemul integrat de cadastru și carte funciară a cel puțin 30% din pădurea proprietate publică a statului;
	3. Integritatea fondului forestier proprietate publică a statului, a altor proprietari de drept public sau privat pentru care Regia Națională a Pădurilor -ROMSILVA administrează sau prestează servicii silvice pe bază de contract, precum și a celui preluat în pază pe baza actului de constatare în condițiile Codului Silvic prin implementarea de tehnico-organizatorice de securizare a fondului forestier și de apărare împotriva incendiilor.
	4. Supravegherea cu ajutorul camerelor video, la specificații tehnice compatibile cu sistemul național dezvoltat prin PNRR, a transporturilor de material lemnos pentru cel puțin 50% din lemnul exploatat din fondul forestier proprietate publică a statului.
	5. Încheierea de protocoale de colaborare cu instituțiile ce au responsabilități cu privire la integritatea fondului forestier și organizează acțiuni comune pentru a reduce riscurile privind integritatea fondului forestier;
	6. Elaborarea sau revizuirea, în termenele legale, a amenajamentelor silvice, cu respectarea normelor tehnice de amenajare și îl supune spre aprobare prin ordin al conducătorului autorității publice centrale pentru silvicultură;
	7. Realizarea, în integralitate, a lucrărilor de regenerare artificială și de completare a regenerărilor naturale în termenele prevăzute de Codul Silvic, a lucrărilor de întreținere a semințișurilor și a plantațiilor, precum și a lucrărilor de îngrijire și conducere a arboretelor conform prevederilor amenajamentelor silvice aprobate și a normelor tehnice în vigoare;
	8. Supravegherea stării de sănătate a pădurilor, realizarea lucrările de depistare, prognoză a atacurilor bolilor și dăunătorilor pădurii și executarea lucrărilor necesare pentru prevenirea și combaterea acestora, în conformitate cu normele tehnice privind protecția pădurilor;
	9. Recoltarea și valorificarea masei lemnoase, ca lemn fasonat sau lemn pe picior, în conformitate cu prevederile amenajamentelor silvice și în condițiile, modalitățile și proporțiile stabilite de Codul Silvic și legislația subsecventă în vigoare;
	10. Recoltarea masei lemnoase ca lemn fasonat preponderent prin contractarea de servicii de exploatare forestieră, sau în regie proprie unde nu se pot contracta servicii de exploatare;
	11. Accesul echitabil la lemn de foc și lemn de lucru pentru populație prin selecția corespunzătoare a partizilor ce vor fi valorificate ca lemn fasonat și prin dublarea numărului de depozite permanente de material lemnos și dotarea corespunzătoare a acestora;
	12. Recoltarea și valorificarea produselor nelemnoase specifice fondului forestier proprietate publică a statului, în condițiile Codului Silvic și a legislației subsecvente.
	13. Producerea, recoltarea, comercializarea și utilizarea materialelor forestiere de reproducere, în concordanță cu prevederile legale în domeniu, pentru asigurarea necesarului propriu, dar și pentru valorificarea pe piața liberă în condiții de profitabilitate economică;
	14. Înființarea și utilizarea fondului de conservare și regenerare a pădurilor, purtător de dobândă, neimpozabil, deductibil fiscal și având regimul rezervelor fiscal de Codul Silvic;
	15. Înființarea și utilizarea fondului de accesibilizare a pădurilor, purtător de dobândă, din sursele indicate și pentru destinațiile prevăzute de Codul Silvic și Legea nr. 56/2010;
	16. Îmbunătățirea gradului de accesibilizare a fondului forestier proprietate publică a statului prin proiectarea și construcția a 500 km de drumuri forestiere noi, precum și prin întreținerea, repararea, repunerea provizorie în funcțiune sau reabilitarea celor existente în condițiile legislației specifice;
	17. Efectuează lucrările de corectare a torenților și întreținerea investițiilor efectuate pentru corectarea torenților în fondul forestier cu fonduri alocate de la bugetul național sau european;
	18. Înființarea perdelelor forestiere de protecție conform prevederilor din Legea nr. 289/2002 privind perdelele forestiere de protecție, republicată, cu modificările și completările ulterioare;
	19. Fondurile necesare și pregătirea tuturor măsurilor organizatorice necesare pentru a exercita dreptul de preemțiune al Statului la vânzarea terenurilor din fondul forestier național, inclusiv al celor încadrate în categoria pădurilor virgine și cvasivirgine, în zonele strict protejate și de protecție integrală ale ariilor naturale protejate, pentru cel puțin 500 ha/an;
	20. Resursele logistice și financiare necesare pentru implementarea programelor de finanțare stabilite prin PNRR și contractarea altor fonduri europene;
	21. Implementează sisteme digitale pentru gestionarea operațiunilor interne, vânzarea lemnului pe picior, de lucru și de foc și pentru prestarea serviciilor către beneficiarii persoane fizice și juridice;
	22. Conservarea și ameliorarea biodiversității prin administrarea corespunzătoare a ariilor naturale protejate pentru care are încheiat contract de administrare cu Agenția Națională pentru Arii Naturale Protejate, potrivit legislației specifice în vigoare;
	23. Conservarea și ameliorarea patrimoniului genetic național, constituit din totalitatea populațiilor de cabaline de rasă cu valoare genetică ridicată; creșterea, ameliorarea, calificarea și perfecționarea efectivelor de cabaline în rasă pură, în cadrul hergheliilor, precum și alte activități specifice în conformitate cu prevederile Ordonanței de Urgență nr. 139/2002 cu modificările și completările ulterioare;
	24. Respectarea reglementărilor, deciziilor, ordinelor emise de către AUTORITATEA PUBLICĂ TUTELARĂ prin reprezentantul legal al acesteia și le duce la îndeplinire în termenele, forma și modul de acțiune dispus de aceasta;
	25. Organizarea de acțiuni publice de popularizare și educare privind rolul și importanța pădurii și activități practice de împăduriri, lucrări de întreținere, conducere și regenerare a arboretelor;
	26. Sprijin pentru activitățile de practică de specialitate organizate de către instituțiile de învățământ liceal sau universitar;
	27. Transparența decizională prin publicarea deciziilor sau hotărârilor adoptate pe pagina proprie de internet.
1. Mențiunea privind încadrarea întreprinderii publice în una dintre următoarele categorii de scopuri ale întreprinderii publice, respectiv comercial, de monopol reglementat sau serviciu public.

Pentru activitatea de administrator al fondul forestier proprietate publică a statului și pentru prestările de servicii pe bază de contract Regia Națională a Pădurilor -ROMSILVA în calitate de întreprindere publică se încadrează la un scop comercial.

Pentru activitatea de pază a pădurilor proprietate privată, pentru care nu există administrare sau pentru care nu sunt asigurate serviciile silvice, iar proprietarul nu se poate identifica, pe baza actului de constatare încheiat cu reprezentantul structurii teritoriale de specialitate a autorității publice centrale care răspunde de silvicultură, Regia Națională a Pădurilor - ROMSILVA în calitate de întreprindere publică se încadrează la un scop de serviciu public.

Pentru activitatea de conservare a patrimoniului genetic național, constituit din totalitatea populațiilor de cabaline de rasă cu valoare genetică ridicată; creșterea, ameliorarea, calificarea și perfecționarea efectivelor de cabaline în rasă pură, în cadrul hergheliilor, precum și alte activități specifice în conformitate cu prevederile Ordonanței de urgență nr. 139/2002 cu modificările și completările ulterioare, Regia Națională a Pădurilor -ROMSILVA în calitate de întreprindere publică se încadrează în parte la scop de serviciu public și producător de bunuri publice (producerea de cabaline tinere pentru împrospătarea permanentă a efectivelor din Herghelia Națională) și în parte la un scop comercial.

1. În cazul întreprinderilor publice care îndeplinesc obligații de serviciu public, se clarifică obiectul obligației și angajamentul AUTORITĂȚII PUBLICE TUTELARE vizavi de modalitatea de asigurare a compensațiilor corespunzătoare sau de plată a obligației.
	1. Pentru activitatea de pază a pădurilor

Conform art. 16 din Legea nr. 46/2008 Codul Silvic pentru fondul forestier în suprafață de maximum 30 ha inclusiv, pentru care nu există administrare sau pentru care nu sunt asigurate serviciile silvice, iar proprietarul nu se poate identifica sau pentru care proprietarul a decedat şi nu s-a realizat dezbaterea succesorală, structura teritorială de specialitate a autorității publice centrale care răspunde de silvicultură notifică în scris unitatea administrativ-teritorială în raza căreia se găsește suprafața de fond forestier cu privire la intenția de a se asigura servicii silvice pentru aceste suprafețe. Notificarea se transmite şi ocolului silvic nominalizat care va efectua un control de fond/va evalua, în condițiile legii, eventualele pagube aduse fondului forestier pentru suprafața pentru care nu există servicii silvice şi va asigura serviciile silvice pentru această suprafață.

Costurile necesare asigurării serviciilor silvice se suportă de la bugetul de stat, prin bugetul autorității publice centrale care răspunde de silvicultură.

De asemenea, în scopul gestionării durabile a fondului forestier proprietate privată a persoanelor fizice și juridice și a celui proprietate publică și privată a unităților administrativ-teritoriale, statul alocă anual de la buget, prin bugetul autorității publice centrale care răspunde de silvicultură, sume pentru asigurarea integrală de la bugetul de stat a costurilor necesare asigurării serviciilor silvice pentru suprafețele de fond forestier de maximum 30 ha, aflate în proprietatea sau în deținerea persoanelor fizice sau juridice, indiferent dacă acestea sunt sau nu sunt cuprinse într-o asociație, care au încheiate contracte de servicii silvice cu ocoale silvice nominalizate; plata se face către ocolul silvic nominalizat, în baza devizului întocmit de acesta, pentru suprafețele pentru care are încheiate contracte de servicii silvice;

Plata serviciilor silvice se suportată de la bugetul de stat în limita bugetului anual al autorității publice centrale care răspunde de silvicultură, prin structurile silvice teritoriale de specialitate ale acestuia.

* 1. Pentru activitatea de conservare a patrimoniului genetic național, constituit din totalitatea populațiilor de cabaline cu valoare genetică ridicată

În conformitate cu prevederile art. 34 din Legea nr. 389/2005 cabalinele de rasă, proprietate publică a statului, constituite în turma de bază, aflate în patrimoniul genetic național şi în administrarea Regiei Naționale a Pădurilor - ROMSILVA, sunt incluse în categoria Herghelia Națională. Cheltuielile pentru trecerea cabalinelor în categoria Herghelia Națională şi pentru întreținerea acestora se finanțează de la bugetul de stat, prin bugetul Ministerului Mediului, Apelor și Pădurilor.

Herghelia Națională cuprinde totalitatea cabalinelor aflate in proprietatea publică a statului și cabalinele din sectorul privat subvenționate prin alocație zilnică de întreținere.

Cheltuielile finanțate de la bugetul de stat pentru întreținerea cabalinelor din categoria Herghelia Națională reprezintă norme de cheltuieli şi cuprind cheltuielile pentru producerea, menținerea şi îmbunătățirea calității fondului genetic, respectiv salariile îngrijitorilor de bază şi auxiliari şi contribuțiile aferente acestora, datorate de angajator potrivit legii, cheltuielile pentru furaje, materiale şi obiecte de inventar, serviciile prestate de terți şi cheltuielile indirecte.

Prin Ordinul nr.1087/2020 al ministrului mediului, apelor și pădurilor privind aprobarea normelor de cheltuieli finanțate de la bugetul de stat pentru întreținerea cabalinelor care fac parte din categoria Herghelia Națională, precum și aprobarea prețurilor de decontare pentru cabalinele promovate in Herghelia Națională au fost puse în aplicare prevederile art.6. alin (3) din OUG 139/2002 și s-a creat astfel, cadrul legal de decontare a cheltuielilor definite de cadrul juridic prezentat.

1. Așteptări în ceea ce privește politica de dividende/vărsăminte din profitul net aplicabilă întreprinderii publice.

În conformitate cu prevederile Ordonanței Guvernului nr. 64/2001 privind repartizarea profitului la societățile naționale, companiile naționale şi societățile comerciale cu capital integral sau majoritar de stat, precum şi la regiile autonome profitul contabil rămas după deducerea impozitului pe profit se repartizează pe următoarele destinații, dacă prin legi speciale nu se prevede altfel: minimum 50% vărsăminte la bugetul de stat sau local, în cazul regiilor autonome.

Actul normativ susmenționat stabilește și faptul că regiile autonome au obligația să declare la organul fiscal competent şi să vireze la bugetul de stat sau local, după caz, în termen de 60 de zile de la termenul prevăzut de lege pentru depunerea situațiilor financiare anuale, sumele reprezentând vărsămintele din profitul contabil rămas după deducerea impozitului pe profit.

Anual, prin hotărâre a Guvernului se aprobă Bugetul de Venituri și Cheltuieli al Regiei Naționale a Pădurilor - ROMSILVA, care prevede inclusiv valoarea reprezentând vărsămintele din profitul net, cu respectarea prevederilor Ordonanței Guvernului nr. 64/2001, cu modificările și completările ulterioare.

Raportat la cele prezentate, Consiliului de administrație al Regiei Naționale a Pădurilor – ROMSILVA îi revine obligația legală de a hotărî repartizarea din profitul net realizat sub formă de vărsăminte la bugetul de stat a cotei minime în vigoare la data repartizării, precum și de a redimensiona celelalte elemente de repartiție din profit (surse proprii de finanțare, participarea salariaților la profit etc.), dacă este cazul, cu respectarea legislației în vigoare.

1. Așteptări privind politica de investiții aplicabilă întreprinderii publice.

Potrivit art. 9 lit.d) din Ordonanța de urgență a Guvernului nr. 109/2011, cu modificările și completările ulterioare, Consiliul de administrație are următoarele atribuții de bază: ”asigură integritatea şi funcționalitatea sistemelor de raportare contabilă şi financiară, precum şi realizarea planificării financiare”.

În acest sens, Consiliul de administrație al Regiei Naționale a Pădurilor-ROMSILVA, avizează anual proiectele de bugete de venituri și cheltuieli (inclusiv sursele de finanțare a investițiilor, respectiv cheltuielile privind investițiile) și aprobă programele de investiții precum și situațiile financiare anuale.

Prin bugetele de venituri și cheltuieli anuale Regia Națională a Pădurilor-ROMSILVA prevede asigurarea unor surse de finanțare a investiților, precum și realizarea de cheltuieli privind investițiile, după cum urmează:

Principalele surse de finanțare a investițiilor cuprind:

1. sursele proprii de finanțare (cheltuielile privind amortizările, sursele de finanțare din profit);
2. fond de accesibilizare a fondului forestier național;
3. alocații de la bugetul de stat;
4. credite externe;
5. fondul de ameliorare a fondului funciar;
6. Planul Național de Redresare și Reziliență;
7. alte surse legal constituite.

Raportat la sursele de finanțare a investițiilor prezentate, Regia Națională a Pădurilor - ROMSILVA asigură realizarea unor cheltuieli privind investițiile constând în principal în:

1. investiții proprii (investiții privind îmbunătățirea condițiilor sociale - lucrări de construcții montaj la nivelul sediilor, cantoanelor silvice etc., dotarea cu mijloace de producție specifice domeniului de activitate).
2. investiții proprii din fondul de accesibilizare a fondului forestier național.
3. investiții din alocații bugetare și fonduri atrase (drumuri auto forestiere, lucrări de corectare a bazinelor hidrografice torențiale, perdele forestiere de protecție, reconstrucție ecologică în terenuri degradate).
4. investiții din fondurile destinate României prin PNRR și alte fonduri europene.
5. Dezideratele AUTORITĂȚII PUBLICE TUTELARE și ale acționarilor, după caz, cu privire la comunicarea cu organele de administrare și conducere ale întreprinderii publice.

Așteptarea AUTORITĂȚII PUBLICE TUTELARE, Ministerul Mediului, Apelor și Pădurilor în ceea ce privește Consiliul de administrație este să colaboreze cu acesta pentru a asigura informarea în timp util și comunicarea constantă cu privire la direcțiile strategice de acțiune ale Regiei Naționale a Pădurilor-ROMSILVA.

Transmiterea în termenele prevăzute de lege și actele administrative emise de AUTORITATEA PUBLICĂ TUTELARĂ - Ministerul Mediului, Apelor și Pădurilor a rapoartelor elaborate de Consiliul de administrație, realizarea indicatorilor de performanță prevăzuți în contractele de mandat în vederea monitorizării acestora și a oricăror alte informații pe care AUTORITATEA PUBLICĂ TUTELARĂ sau alte autorități le consideră necesare.

Consiliul de administrație împreună cu conducerea executivă a Regiei Naționale a Pădurilor - ROMSILVA trebuie să continue să acorde o atenție deosebită promovării unei imagini pozitive a acesteia și, implicit, a sectorului silvic.

1. Așteptări privind calitatea și siguranța produselor și serviciilor prestate de întreprinderea publică.

AUTORITATEA PUBLICĂ TUTELARĂ este conștientă de importanța Regiei Naționale a Pădurilor - ROMSILVA în îndeplinirea obiectivului - gestionarea durabilă a pădurilor proprietate publică a statului și a altor proprietari de drept public sau privat pentru care regia administrează sau prestează servicii silvice pe baza principiilor enunțate în Codul Silvic, cu privire la calitatea serviciilor prestate/asigurate de către aceasta către terți.

În consecință, AUTORITATEA PUBLICĂ TUTELARĂ solicită Consiliului de administrație ca împreună cu conducerea executivă să asigure că le sunt furnizate informații în timp real cu privire la gradul de satisfacție a beneficiarilor serviciilor prestate, măsurat prin instrumente social-statistice, în vederea fundamentării deciziilor.

1. Așteptări în domeniul eticii, integrității și guvernanței corporative.

AUTORITATEA PUBLICĂ TUTELARĂ consideră necesară actualizarea Codului de etică al Consiliului de administrație a Regiei Naționale a Pădurilor – ROMSILVA, precum și Codul de conduită etică şi profesională al salariaților Regiei Naționale a Pădurilor – ROMSILVA, în care să fie cuprinse prevederi cu privire la situațiile de conflict de interese și de incompatibilitate în care se poate afla personalul regiei, precum și prevederi care fixează cerințele minime pentru orice angajat în raport cu toți factorii implicați în organizarea și funcționarea regiei prin identificarea riscurilor specifice domeniului de activitate.

Totodată, AUTORITATEA PUBLICĂ TUTELARĂ solicită denunțarea fermă și publică a conflictelor de interese definite conform legislației în vigoare pentru asigurarea integrității organelor de conducere ale regiei, unităților și subunităților acesteia, precum și ale salariaților.

AUTORITATEA PUBLICĂ TUTELARĂ solicită tratarea cu discreție a informațiilor cu caracter confidențial, astfel încât regia și autoritatea publică tutelară să nu fie prejudiciate ca urmare a comportamentului neprofesionist și indiscret al membrilor organelor de conducere.

AUTORITATEA PUBLICĂ TUTELARĂ solicită ca toți administratorii și directorii întreprinderii publice să cunoască mecanismele de guvernanță corporativă, să realizeze un management performant și să implementeze corect mecanismele de bună guvernare în funcționarea întreprinderii publice - Regia Națională a Pădurilor - ROMSILVA.

De asemenea, AUTORITATEA PUBLICĂ TUTELARĂ, în conformitate cu legislația în vigoare solicită:

* 1. Auditarea situațiilor financiare de către auditorii statutari, persoane fizice sau juridice în condițiile legii, numiți înainte de încheierea exercițiului financiar de către Consiliul de administrație, pentru o perioadă de minim 3 ani;
	2. Organizarea auditului intern în conformitate cu dispozițiile Legii nr.672 din 2002 privind auditul public intern, cu modificările și completările ulterioare;
	3. Asigurarea transparenței prin publicarea documentelor și informațiilor cerute de Ordonanța de urgență a Guvernului nr.109/2011, cu modificările și completările ulterioare;
	4. Aprobarea tranzacțiilor încheiate de întreprinderea publică în conformitate cu prevederile Ordonanței de urgență a Guvernului nr.109/2011, cu modificările și completările ulterioare;
	5. Întocmirea rapoartelor și a obligațiilor de raportare în conformitate cu prevederile Ordonanței de urgență a Guvernului nr.109/2011, cu modificările și completările ulterioare.

Scrisoarea de așteptări mai conține și următoarele trei elemente:

1. Evaluarea de către AUTORITATEA PUBLICĂ TUTELARĂ, a mediului de afaceri în care operează întreprinderea publică, a riscurilor la care aceasta este expusă și a acțiunilor efectuate deja la nivel de întreprindere publică în vederea diminuării riscurilor și atingerii obiectivelor.

Regia Națională a Pădurilor – ROMSILVA operează ca întreprindere publică într-o economie de piață liberă a lemnului, a serviciilor și produselor.

Din totalul fondului forestier național de 6.529.000 ha, Regia Națională a Pădurilor - ROMSILVA administrează:

* 1. 3.135.065 ha fond forestier proprietate publică a statului;
	2. 365.781 ha fond forestier proprietate publică a Unităților Administrativ Teritoriale și a proprietarilor de drept privat, persoane fizice sau juridice;

Regia Națională a Pădurilor – ROMSILVA prestează servicii și/sau lucrări silvice către proprietari de drept privat, persoane fizice sau juridice, pentru o suprafață de 615.144 ha. În același timp, Regia Națională a Pădurilor - ROMSILVA asigură servicii silvice pentru o suprafață de 190.727 ha fond forestier preluat în pază în temeiul dispozițiilor art.16 din Codul silvic.

De asemenea, Regia Națională a Pădurilor – Romsilva asigură serviciile de pază şi monitorizare a stării de sănătate a pădurilor pentru suprafața de 19.160 ha de terenuri forestiere aflate în litigiu, pentru care s-a suspendat serviciul public cu specific silvic de către structurile teritoriale ale autorității publice centrale care răspunde de silvicultură, în temeiul prevederilor Legii nr. 374/2006 privind suspendarea serviciului public cu specific silvic pentru proprietarii terenurilor forestiere pentru care au fost emise documentele prevăzute la art. III, alin. (1) din Legea nr. 169/1997 pentru modificarea şi completarea Legii fondului funciar nr. 18/1991.

Valorificarea masei lemnoase din fondul forestier proprietate publică se face de către Regia Națională a Pădurilor - ROMSILVA conform Regulamentului de valorificare aprobat de Guvernul României prin hotărâre a Guvernului, cu respectarea prevederilor amenajamentelor silvice.

Toate activitățile și acțiunile Regiei Naționale a Pădurilor - ROMSILVA trebuie realizate în scopul:

1. gospodăririi durabile a pădurilor proprietate publică a statului și a altor proprietari de drept public sau privat pe baza principiilor enunțate în Codul Silvic;
2. conservării patrimoniului genetic național, constituit din totalitatea populațiilor de cabaline cu valoare genetică ridicată; creșterea, ameliorarea, calificarea și perfecționarea efectivelor de cabaline în rasă pură, în cadrul hergheliilor, precum și alte activități specifice în conformitate cu prevederile Ordonanței de Urgență nr. 139/2002, cu modificările și completările ulterioare;
3. conservării și ameliorarea biodiversității din parcurile naționale și naturale, administrate conform contractelor încheiate potrivit legislației specifice în vigoare și ale Ordonanței de Urgență nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare.
4. Așteptări ale AUTORITĂȚII PUBLICE TUTELARE, privind cheltuielile de capital, reducerile de cheltuieli și alte aspecte ale afacerii.
	1. Privind cheltuielile de capital:

Administratorii vor analiza, fundamenta, aviza și propune anual AUTORITĂȚII PUBLICE TUTELARE Bugetul de venituri și cheltuieli, care va fi analizat și înaintat pentru aprobare prin hotărâre a Guvernului. După aprobare Bugetul de venituri și cheltuieli devine instrumentul de punere în aplicare a modului de efectuare a cheltuielilor de capital și a altor cheltuieli.

* 1. Privind reducerea de cheltuieli:

AUTORITATEA PUBLICĂ TUTELARĂ - Ministerul Mediului, Apelor și Pădurilor așteaptă o evaluare permanentă a resurselor financiare în concordanță cu piața lemnului, o analiză riguroasă a utilizării fondurilor în concordanță cu obligațiile legale pe care le are regia și o redimensionare a activităților la nivelul unităților și subunităților în scopul funcționării eficiente a regiei.

Impune Consiliului de administrație și conducerii executive o politică de cheltuieli prudentă în concordanță cu veniturile Regiei Naționale a Pădurilor-ROMSILVA, pentru a asigura o funcționare și dezvoltare permanentă a regiei.

Solicită eficientizarea funcționării prin reorganizarea tuturor activităților la nivel central și teritorial, limitarea cheltuielilor și creșterea veniturilor necesare realizării tuturor obligațiilor legale .

* 1. Alte aspecte ale afacerii:

Respectarea tuturor angajamentelor asumate prin contracte de Regia Naționala a Pădurilor - ROMSILVA sau a celor ce derivă din obligații legale.

1. Intențiile legislative și de reglementare ale Guvernului cu privire la domeniul în care își desfășoară activitatea întreprinderea publică, dacă acestea există.

Toate intențiile legislative și de reglementare ale Guvernului prin AUTORITATEA PUBLICĂ TUTELARĂ, cu privire la domeniul în care își desfășoară activitatea întreprinderea publică sunt în completarea și modificarea Codului Silvic, nefiind de natură să modifice viziunea generală cu privire la misiunea și obiectivele întreprinderii publice - Regia Națională a Pădurilor - ROMSILVA.

Indicatori de performanță aferenți conducerii administrative și executive a Regiei Naționale a Pădurilor – Romsilva pentru perioada 2025-2028

Având în vedere dispoziţiile art. 47 alin. (2) din Ordonanţa de urgenţă a Guvernului nr. 109/2011, raportat la art.10 din Normele metodologice pentru stabilirea indicatorilor de performanță financiari şi nefinanciari şi a componentei variabile a remuneraţiei membrilor consiliilor de administraţie/supraveghere ale întreprinderilor publice, precum şi a directorilor, respectiv a membrilor directoratului, din 27.07.2023, aprobate prin Hotărârea nr. 639/2023 pentru aprobarea normelor metodologice de aplicare a Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, Regia Națională a Pădurilor – Romsilva propune următorii indicatori de performanţă pentru a fi incluși în Scrisoarea de așteptări pentru perioada 2024-2027.

Indicatori de performanţă conform Normele metodologice pentru stabilirea indicatorilor de performanţă financiari şi nefinanciari şi a componentei variabile a remuneraţiei membrilor consiliilor de administraţie/supraveghere ale întreprinderilor publice, precum şi a directorilor, respectiv a membrilor directoratului, din 27.07.2023, aprobate prin Hotărârea nr. 639/2023 pentru aprobarea normelor metodologice de aplicare a Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice

1. **Indicatori stabiliți de OUG 109/2011**
2. Indicatori de performanţă financiari:

|  |  |  |  |
| --- | --- | --- | --- |
| **Categorie** | **Indicator** | **Date primare** | **Valoare așteptată de către autoritatea tutelară** |
| Politica de investiții | CapEx | Cheltuieli de capital (raportat la întreprinderea de stat) | 5% creștere anuală a fondului de investiții. |
| C&D | Cheltuieli pentru cercetare și dezvoltare (raportat la întreprinderea de stat) | Creștere cu 6% pe an. |
| Finanțarea | Rata lichidității curente / Lichiditatea curentă | Active curente | Minim 2,2 pt Rata lichidității |
| Datorii curente |  |
| Lichiditatea imediată / Test Acid | Active circulante | Minim 2 pt rata lichiditatii imediate |
| Stocuri |  |
| Datorii curente |  |
| Raportul dintre datorie/EBITDA | Datorii totale (calculat din raportul de situații financiare) | Raport EBITDA/Datorii totale minim 5% |
| EBITDA |  |
| Rata de rotație a stocurilor | Cifra de afaceri netă | Scăderea nr de zile referitoare la viteze de rotație a stocurilor cu minim 14 zile/an |
| Valoarea medie stoc de inventar la început de perioadă |  |
| Valoarea medie stoc de inventar la sfârșit de perioadă |  |
| Rata de rotație a creanțelor | Cifra de afaceti netă | Scăderea nr de zile la încasare creanțelor cu minim 7 zile |
| Creanțe la început de perioadă |  |
| Creanțe la sfârșit de perioadă |  |
| Rentabilitate | Rentabilitatea capitalului propriu | Profit net | Minim 7%  |
| Capital propriu |  |
| Marja profitului din exploatare | Profit din exploatare | Minim 5%  |
| Cifră de afaceri netă |  |
| Marja netă a profitului | Profit net | Minim 4% |
| Cifră de afaceri netă |  |
| Rata de creștere a cifrei de afaceri nete | Cifră de afaceri perioada curentă | Creștere minimă cu rata inflației (indicele prețului de consum)  |
| Cifră de afaceri perioada anterioară  |  |
| Rata de creștere anuală a profitului | Profit net perioada curentă | Creștere cu minim 5% pe an |
| Profit net perioada anterioară |  |
| Politica de dividente | Rata de plată a dividendelor | Dividende plătite (raportat de întrprinderea de stat) | 90% |
| Profit net |  |

1. Indicatori de performanţă nefinanciari

|  |  |  |  |
| --- | --- | --- | --- |
| **Categorie** | **Indicatori** | **Date primare** | **Valoare așteptată de autoritatea tutelară** |
| Indicatori de mediu | Consumul de energie | Consum energie | Scaderea consumului de energie electrică, gaz, carburanți cu 5% pe an |
| Indicatori referitori la clienți | Rata de retenție a clienților | Număr total de clienți | Creștere cu 2% a ratei de retenție a clienților |
| Număr de clienți noi |  |
| Scorul satisfacției clienților | Total număr evaluări de 4 și 5 obținute(5 este scor maxim) | Proporție de minim 40% al evaluarilor de 4 și 5 în fiecare an  |
| Număr total de evaluări |  |
| Cota de piață | Cifră de afaceri netă | Minim 45% cota de piață |
| Sumă cifre de afaceri nete industrie |  |
| Indicatori referitori la angajați | Numărul mediu de ore de formare per angajat | Total număr ore de formare | 40 ore de formare/angajat/an |
| Total număr angajați |  |
| Numărul de instruiri în materie de siguranță | Numărul total de instruiri în materie de siguranță care s-au efectuat pe parcursul anului  | 20 ore de instruire/angajat/an |
| Frecvența totală a vătămărilor înregistrate | Număr de accidente înregistrate | Scadere nr accidente cu 10%/an |
| Număr total de ore lucrate de către toți angajații |  |
| Frecvența vătămărilor grave | Număr de accidente grave înregistrate | 0 accidente grave inregistrate pe an |
| Număr total de ore lucrate de către toți angajații |  |
| Indicatori legați de guvernanța corporativă | Rata membrilor independenți în consiliul de administrație | Numărul total de membri neexecutivi și independenți în consiliul de administrație | 80% |
| Numărul total de membri din consiliul de administrație |  |
| Ponderea componentelor fixe în remunerarea administratorilor executivi și ai administratorilor neexecutivi | Valoarea componentelor fixe din pachetul de remunerare | 50% |
| Valoarea totală a pachetului de remunerare |  |
| Ponderea componentelor variabile în remunerarea administratorilor executivi și ai administratorilor neexecutivi | Valoarea componentelor variabile din pachetul de remunerare | 50% |
| Valoarea totală a pachetului de remunerare |  |
| Numărul de reuniuni ale comitetului consiliului de administație | Numărul ședințelor consiliului de administrație susținute de-a lungul anului | Minim 12 |
| Rata de participare la reuniunile comitetului de conducere  | Numărul de participanți la reuniunile comitetului de conducere | 90% |
| Numărul total de membri ai consiliului de conducere |  |
| Număr de reuniuni ale comitetului de conducere |  |
| Stabilirea politicilor de gestionare a riscurilor |   | Politică stabilită în primul an de mandat |
| Rata membrilor de sex feminin al consiliului de administrație | Numărul total al femeilor care ocupă poziții de director | 20% |
| Numărul total de directori |  |
| Crearea de locuri de muncă | Număr de angajați cu echivalent normă întreagă | Număr total de ore lucrătoare pentru toți angajații conform contract | 80% |
| Număr de ore lucrătoare pentru un angajat care lucrează cu normă întreagă |  |
| Noi locuri de muncă adăugate în cursul anului | Numărul de angajați cu echivalent normă întreagă | Minim 1% pe an |
| Numărul de angajați cu echivalent normă întreagă la t-1 |  |
| Numărul de angajați cu handicap | Numărul de angajați cu handicap recunoscute administrativ | 5% |
| Egalitatea de gen | Rata cadrelor superioare de conducere de sex feminin | Numărul cadrelor superioare de conducere de sex feminin | 20% |
| Numărul de cadre superioare de conducere |  |
| Diferența de remunerare între angajații de sex feminin și cei de sex masculin | Salariul mediu lunar al angajaților de sex masculin | 0 diferenta intre salariul mediu lunar al angajatilor de sex feminin vs sex masculin pentru aceeasi pozitie. |
| Salariul mediu lunar al angajaților de sex feminin |  |

1. **Indicatori specifici Regiei Naționale a Pădurilor - Romsilva.**

|  |  |  |  |
| --- | --- | --- | --- |
| **Categorie** | **Indicator** | **Date primare** | **Valoarea așteptată de Autoritatea Tutelară** |
| Activităţi tehnice silvice esențiale | Ponderea realizării programului de regenerări naturale şi artificiale cu promovarea speciilor forestiere caracteristice tipului natural fundamental de pădure | Suprafața lucrărilor de regenerări naturale şi artificiale cu promovarea speciilor forestiere caracteristice tipului natural fundamental de pădure, cu excepţia speciilor utilizate la împădurirea terenurilor degradate | 100% grad de realizare a regenerarilor naturale si artificiale conform prevederilor AS si in functie de planificarea si executarea taierilor de regenerare si a celor accidentale. |
| Ponderea realizării programului de lucrări de îngrijire în arborete tinere (degajări, curățiri, rărituri, elagaj artificial) | Suprafața lucrărilor de îngrijire în scopul asigurării calității corespunzătoare a arboretelor. În cazul răriturilor raportarea se face luând în considerare și produsele accidentalele II. | 100% grad de realizare conform prevederilor AS si planificarii decenale a acestora. |
| Dezvoltare | Ponderea realizării investițiilor din programul anual de investiții din fonduri proprii | Valoarea investițiilor anuale din fonduri proprii  | 80% din total fond de investiții80% din fondul de accesibilizare 80% fonduri bugetare si credite externe |
| Investiții specifice sectorului forestier | Drumuri forestiere | Lungimea drumurilor forestiere noi construite | 500 km |
| Depozite material lemnos | Numărul depozitelor de materiale lemnoase | Dublare |
| Investiții finanțate prin PNRR | Gradul de implementare a investițiilor din PNRR | Plan anual implementat integral |
| Mijloace tehnice pentru securizarea fondului forestier. | Suprafața fondului forestier supravegheat video si cu barieră de acces. | Creștere cu 10% pe an |
| Achizitie de păduri  | Suprafața de păduri din zone strict protejate (parcuri nationale, parcuri naturale, paduri virgine si cvasivirigine etc) | 500 ha/an |
| Performanță comercială | Ponderea realizării programului anual de recoltare a masei lemnoase destinată exploatării | Volum de masă lemnoasă recoltată în anul de producție ca lemnoasă pe picior cât și ca lemn fasonat (prin prestări servicii și cu forțe proprii) | 100% din posibilitatea anuala de produse principaleMinim 100% din suprafata anuala de parcurs cu lucrari de ingrijire conform planului decenal. |
| Ponderea valorificarea ca lemn fasonatin masa lemnoasă recoltată din fondul forestier proprietate publică a statului | Volum lemn fasonat valorificat din masa lemnoasă recoltată din fondul forestier proprietate publică a statului | 55% 202560% 202665% 202770% 2028 |
| Ponderea valorificăii lemnului de foc către populație | Volumul de lemn de foc și lemn de lucru rotund cu diametrul la capătul gros de maximum 24 de cm valorificat către populație și ceilalți beneficiari prevăzuți de lege. | 100% din volumul de lemn de foc pus pe piata va avea destinatie populatia. |
| Ponderea valorificării lemnului fasonat din depozit a cel puțin 30% din lemnul fasonat pus pe piață. | Volumul de lemn ce va fi valorificat din depozit  | Cel puțin 30% din totalul lemnului fasonat |
| Management performant | Dezvoltarea și formarea profesională în vederea creșterii performanțelor profesionale a angajaților Romsilva | Plan anual de formare profesionala a angajaților Romsilva, aprobat de către Consiliul de administrație, care să asigure participarea acestora la cursuri / instruiri de formare profesională realizate în strânsă corelație cu scopurile și obiectivele organizaționale și specificul activității fiecărei categorii de salariați. | Formare in urmatoarele domenii esentiale:* Digitalizare
* Comunicare
* Protejarea biodiversitatii
* Certificare forestiera
* Limbi straine
 |
| Dezvoltarea sistemelor informatice proprii pentru debirocratizare ca măsură de eficientizare a aparatului administrativ. | Numărul de proiecte/module dezvoltate și implementate raportate la numărul de proiecte propuse | Digitalizarea documentelor internePlatforma digitala unica licitatii masa lemnoasa cu modul de valorificare lemn de foc catre populatie. |
| Certificarea voluntară a managementului forestier | Menținerea și extinderea suprafețelor certificate pentru management forestier. | Cresterea suprafeteleor cerificate cu 5% pe an.Dupa atingerea procentului de 100% dubla certificare – mentinerea certificatelor FSC si PEFC. |
| Protejarea biodiversității din păduri | Ponderea amenajamentelor silvice armonizate cu planurile de management al ariilor naturale protejate  | Amenajamente silvice revizuite în termen de un an de la aprobarea planurilor de management ale ariilor naturale protejate/dacă este cazul | 100% din AS incluse în arii naturale protejate revizuite în termen sau cu măsuri de conservare incluse.Proiect pilot de gestionare a suprafetelor de padure dintr-un parc national printr-un singur plan de management integrat (silvicultura, conservarea speciilor si habitatelor, eco-turism) |
| Protejarea padurilor virgine și cvasivirgine incluse în Catalogul național al pădurilor virgine și cvasivirgine din România  | Menținerea și extinderea suprafețelor de pădurilor virgine și cvasivirgine din Catalogul național al pădurilor virgine și cvasivirgine din România | Achizitionarea de suprafete de padure privata incluse in Catalogul national al padurilor virgine si cvasivirgine si in patrimoniul UNESCO.Program de punere in valoare prin eco-turism, strategie de vizitare, cercetare stiintifica in paduri virgine si UNESCO. |
| Management performant a componentelor sitului UNESCO ”Pădurilor seculare și virgine de fag din Carpați” | Proiect de reconfigurare a sitului UNESCO  | Coordonarea și finanțarea proiectului de reconfigurare a limitelor sitului UNESCO |
| Finanțării activității administrațiilor de arii naturale protejate | Bugetarea necesarului de finanțtare administrațiilor de arii naturale protejate inclusiv a măsurilor de active de conservare  | Minim 2 proiecte de finanțare din fonduri naționale și europene pentru implementarea de măsuri active de conservare în fiecare arie naturală protejată din administrarea Romsilva |
|  | Monitorizarea eficienței și eficacității managementului ariilor naturale protejate din administrarea RNP - Romsilva | Raport de evaluare anuala a performantei managementului ariilor naturale protejate administrate de RNP – Romsilva folosind indicatori acceptati la nivel internațional (IUCN) | Cresterea eficientei si eficacitatii administrarii ANP – crestre scor cu 10% anual. |
|  | Extinderea suprafețelor de păduri proprietate publică a Statului strict protejate în parcuri naționale, parcuri naturale și situri natura 2000. | Planuri de management ale ariilor naturale protejate actualizate | 100% din suprafața de păduri din proprietatea Statului din parcuri naționale strict protejată până în 202850% din suprafața de păduri din proprietatea Statului din parcuri naturale strict protejată până în 202815% din suprafata de habitate forestiere incluse în rețeaua ecologică Natura 2000, strict protejate (cf definiției europene) până în 2028. |
| Creșterea, exploatarea și ameliorarea cailor de rasă | Număr de cabaline în Herghelia Națională | Totalitatea cabalinelor aflate in proprietatea publică a statului  | Reformarea modului de valorificare a cailor de rasa.Strategie de punere in valoare a patrimoniului cabalin. |
| Guvernanță, transparență, etică | Pondera îndeplinirii Deciziilor Curții de Conturi | Raport de îndeplinire a măsurilor dispuse prin Decizia Curții de Conturi a României, în termenele stabilite | 100% |
| Transparentizare activității Romsilva  | Raport transparență instuțională | Publicarea pe site-ul Romsilva a: anunțurilor privind licitațiile de masa lemnoasă, concursurilor pentru angajare, rapoartelor prevăzute în legislație, disponibilul de lemn de foc aferent fiecărei direcții silvice precum și a prețurile de valorificare.  |
| Implementarea unui sistem de raportare și verificare a îndeplinirii indicatorilor de performanță | Rapoarte trimestriale | Rapoarte trimestriale elaborate de către conducerea executivă a regiei, privind modul de implementare a planului de administrare/management și îndeplinire a indicatorilor de performanță, care se supun analizei și aprobării Consiliului de administrație. |
| Implementarea politicilor de etică și integritate la nivelul Romsilva  | Cod de conduită și integritate | Revizuirea Codului de conduită etică și profesională a salariaților RomsilvaSoluționarea situațiilor de încălcare a normelor de conduită etică și profesională. |
| Comunicare și imagine publică | Crearea unei strategii în vederea promovării unei imagini pozitive a Romsilva | Strategiei de comunicare integrată a Regiei Naționale a Pădurilor - Romsilva aprobată de către Consiliului de Administrație al Regiei Naționale a Pădurilor – RomsilvaRaport de monitorizare a încrederii publice în Romsilva | Cresterea gradului de incredere cu 10% anualParticiparea la expozitii si evenimente internationale din domeniul managementului forestier, cinegetic, conservare naturii12 evenimente de educație forestieră/an |

Eventuale propuneri de completare/modificare vor fi transmise pe adresa de e-mail: cristian.tomescu@mmediu.ro în termen de 5 zile de la publicarea prezentului document.